## Odluku o izmjeni i dopuni Odluke o općinskim porezima Općine Klinča Sela

### NN 98/2002 (21.8.2002.), Odluku o izmjeni i dopuni Odluke o općinskim porezima Općine Klinča Sela

# OPĆINA KLINČA SELA

1637

Na temelju članka 30. i 95. Zakona o
financiranju jedinica lokalne samouprave i područne (regonalne) samouprave
(»Narodne novine« broj 117/93., 69/97., 33/00., 73/00., 127/00. i 59/01.) i članka
26. Statuta Općine Klinča Sela (»Glasnik Zagrebačke županije« broj 5/2000.,
8/2001., 15/2001. 6/2002.) Općinsko vijeće Općine Klinča Sela na svojoj 6.
sjednici održanoj dana 26. 6. 2002. godine donijelo je

## ODLUKU

### O IZMJENI I DOPUNI ODLUKE O OPĆINSKIM POREZIMA

Članak
1.

U
članku 1. u stavku 1. iza riječi »plaćaju se« dodaje riječ »prirez i«… dalje
ostaje tekst nepromijenjen.

Članak
2.

U
članak 2. iza rednog broja 5. dodaju se sljedeći porezi:

6.
prirez porezu na dohodak

7.
porez na neobrađeno obradivo poljoprivredno zemljište

8.
porez na neizgrađeno građevno zemljište.

Članak
3.

Iza
članka 21. dodaje se novi članak 22. koji glasi:

6.
prirez porezu na dohodak.

Prirez
porezu na dohodak plaćaju obveznici poreza na dohodak po stopi od 10%.

Članak
4.

Iza
članka 22. dodaje se novi članak 23. koji glasi:

7.
porez na neobrađeno obradivo poljoprivredno zemljište.

Porez
na neobrađeno obradivo poljoprivredno zemljište pla­ćaju vlasnici ili zakupci
tog zemljišta, ako ga ne obrađuju godinu dana.

Pod
neobrađenim obradivim zemljištem iz stavka 1. ovog članka smatra se zemljište
koje se po svojoj veličini, klasi i kulturi može obrađivati i privesti
poljoprivrednoj proizvodnji.

Članak
5.

Iza
članka 23. dodaje se novi članak 24. koji glasi:

Porez
na neobrađeno obradivo poljoprivredno zemljište pla­ća se po jednom hektaru
neobrađenog obradivog poljoprivrednog zemljišta u iznosu:

1. na oranice 250,00 kuna

2.
na povrtnjake 400,00 kuna

3.
na voćnjake 500,00 kuna

4.
na vinograde 500,00 kuna

5.
na livade 100,00 kuna.

Članak
6.

Iza
članka 24. dodaje se novi članak 25. koji glasi:

Obveznici
poreza moraju nadležnom poreznom tijelu dostaviti podatke o mjestu, veličini,
klasi i kulturi zemljišta koje se ne obrađuje, najkasnije do 31. ožujka godine
za koju se utvrđuje porez.

Članak
7.

Iza
članka 25. dodaje se novi članak 27. koji glasi:

8.
porez na neizgrađeno građevno zemljište.

Porez
na neizgrađeno građevno zemljište plaćaju pravne i fizičke osobe koje su
vlasnici neizgrađenog građevnog zemljišta.

Pod
neizgrađenim građevnim zemljištem iz stavka 1. ovog član­ka smatra se zemljište
koje se nalazi unutar granica građev­nog područja naselja na kojemu se u skladu
s prostornim planom mogu graditi građevine za stambene, poslovne i druge
namjene, a na kojemu nije izgrađena nikakva građevina. Ne­izgra­đenim gra­đevnim
zemljištem smatra se i zemljište na kojemu postoji privremena građevina za čiju
izgradnju nije potrebno odobrenje za gradnju i zemljište na kojemu se nalaze
ostaci nekadašnje građevine.

Članak
8.

Iza
članka 27. dodaje se novi članak 28. koji glasi:

Porez
na neizgrađeno građevno zemljište plaća se 1,50 kuna po četvornom metru neizgrađenog
građevnog zemljišta.

Članak
9.

Iza
članka 28. dodaje se novi članak 29. koji glasi:

Obveznici
poreza na neizgrađeno građevno zemljište moraju nadležnom poreznom tijelu
dostaviti podatke o mjestu i veličini neizgrađenog građevnog zemljišta.

Podatke
iz stavka 2. ovog članka treba dostaviti do 31. ožujka godine za koju se utvrđuje
porez.

Porez
na neizgrađeno građevno zemljište plaća se u roku od 15 (petnaest) dana od dana
dostave rješenja o utvrđivanju toga poreza.

Članak
10.

U
članku 22. iza riječi »dospjeli« dodaje se riječ »prirez i« ostalo ostaje
nepromijenjeno.

Članak
11.

Ova
Odluka stupa na snagu osmog dana od dana objave u »Glasniku Zagrebačke županije«.

Klasa:
021-05/02-01/05

Urbroj:
238/14-02-3

Predsjednik
Općinskog vijeća
Općine Klinča Sela
**Branimir Kelečić,** v. r.

Odluka, NN 98/2002-1637